Държавен вестник, бр. 71, 2004 г., стр. 34

С Т Р .  34
Д Ъ Р Ж А В Е Н   В Е С Т Н И К
Б Р О Й  71
НАРЕДБА
за условията и реда за регистриране на цените
на тютюневите изделия от местно производ-
ство и от внос, търговията с тютюневи изделия
и контрола върху търговията
Раздел I
Общи положения
Чл. 1. С наредбата се определят условията и
редът за регистриране на цените на тютюневи-
те изделия от местно производство и от внос,
търговията с тютюневи изделия и контролът
върху търговията.
Чл. 2. (1) Продажната цена на тютюневите
изделия, предназначени за продажба на тери-
торията на Република България, се определя
свободно от производителя или вносителя и
подлежи на уведомяване и регистриране в Ми-
нистерството на финансите по реда на раздел II
от наредбата.
(2) Продажната цена на тютюневите изде-
лия задължително включва и:
1. дължимия акциз съгласно Закона за акци-
зите;
2. дължимия данък върху добавената стой-
ност съгласно Закона за данък върху добавена-
та стойност;
3. дължимите митни сборове;
4. други данъци, вноски и такси, дължими
съгласно действащите нормативни актове;
5. разходите за производство и реализация;
6. други.
(3) Продажната цена на тютюневите изде-
лия се отпечатва върху акцизните бандероли.
(4) Търговската отстъпка от продажната цена
се определя свободно от производителя или
вносителя.
Раздел II
Регистриране на цените на тютюневите
изделия
Чл. 3. (1) За регистриране на продажна цена
на тютюневите изделия се подава уведомление
до Министерството на финансите.
(2) Министърът на финансите определя съ-
ответното звено в Министерството на финанси-
те и упълномощава длъжностни лица, които
приемат уведомленията, извършват съответни-
те вписвания в регистъра по чл. 6 и издават
удостоверения за регистрирана цена.
(3) Служителите, които приемат и обработ-
ват уведомленията, както и лицата, които при-
емат и изпълняват заявки за бандероли, са длъж-
ни да не разгласяват или публикуват сведения-
та и фактите, които са им станали известни във
връзка с уведомленията за продажни цени пре-
ди датата на влизането в сила на цените съглас-
но чл. 7, ал. 3.
Чл. 4. (1) Уведомлението за регистриране на
продажна цена на тютюневи изделия, за промя-
на на регистрирана цена, както и за промяна на
други регистрирани обстоятелства се подава от
производител или от собственик на търговска
марка на тютюневото изделие, съответно от
техни представители в Република България.
Уведомлението е по образец—приложение № 1.
(2) За тютюневите изделия от внос собстве-
никът на търговска марка може да упълномо-
щи само едно лице да подава уведомление за
продажна цена на едно тютюнево изделие. Соб-
ственикът на търговска марка уведомява Ми-
нистерството на финансите за упълномощено-
то лице, както и за оттегляне на пълномощно-
то. Регистрираната продажна цена е задължи-
телна за всички вносители на конкретното
тютюнево изделие от съответната марка.
(3) Уведомлението по ал. 1 се подава в два
екземпляра—един за Министерството на финан-
сите и един за заявителя. На всеки от екземпля-
рите се поставят печат и подпис на заявителя,
дата и входящ номер на Министерството на
финансите.
(4) Към уведомлението по ал. 1 се прилага
копие от свидетелството за регистрация на
марката тютюневи изделия, издадено от Па-
тентното ведомство на Република България, а
в случаите, когато уведомлението се подава чрез
пълномощник—и документ, удостоверяващ, че
заявителят е изрично упълномощен от произ-
водителя или собственика на търговската мар-
ка да подаде уведомлението за цени на съответ-
ните марки тютюневи изделия.
(5) Регистриращият орган по чл. 3 е длъжен
в срок 3 работни дни след подаване на уведом-
лението да издаде на заявителя удостоверение
за регистрирана цена по образец—приложение
№ 2. В срока по предходното изречение регист-
риращият орган извършва проверка от външна
страна за попълването на подаденото уведом-
ление съгласно приложение № 1 и за наличието
на приложенията към него.
(6) При констатиране на непълноти в инфор-
мацията, съдържаща се в уведомлението, или
при липса на някое от приложенията Министер-
ството на финансите в срока по ал. 5 изпраща
съобщение до заявителя да отстрани непълно-
тите, като вписва това обстоятелство в регистъ-
ра. Регистриращият орган в срок 3 работни дни
след отстраняване на непълнотите издава на
заявителя удостоверение за регистрирана цена.
(7) Регистрирането на цената на тютюнево
изделие се извършва от датата на издаване на
заявителя на удостоверение за регистрация на
цена. След получаване на удостоверението за
регистрирана цена от заявителя регистриращият
орган вписва в регистъра данните по чл. 6, ал. 2.
(8) Неиздаването на удостоверение за регис-
трирана цена в срок 5 работни дни от подаване
на уведомлението, съответно от отстраняване
на непълнотите, се приема за мълчалива регис-
трация, за което заявителят уведомява минис-
търа на финансите, който организира незабав-
ното уведомяване на съответната териториал-
на данъчна дирекция за регистрираната цена.